Иртәгә «Яңа Йолдыз» музыкаль проектының җиңүчесе билгеле булачак

	«Яңа Йолдыз» телевизион музыкаль проектының 3 сезонының финал концерты 2022 елның 15 ноябрендә «Сәйдәш» мәдәният йортында узачак. Концерт тәмамлангач, проект җиңүчесе игълан ителәчәк. Ул «Татар Жыры» фестивалендә, елның төп музыкаль вакыйгасында чыгыш ясау хокукына ия булачак.	 Финалга узган 6 катнашучы танылган татар яки башкорт артистлары белән берлектә дуэт башкарачак. Укучыларга ярдәмгә Рәсим Низамов, Алсу Абульханова, Алинә Шәрипҗанова, Илгиз Шәйхразиев, Эльмира Калимуллина, Илнат Фархуллин киләчәк.

Жюриның көтелмәгән карарлары, танылган җырларның көтелмәгән дуэтлары, яңа аранжировкалар - татар телендә җырлаучы яшь башкаручылар өчен соңгы финал бәйгесе нәкъ менә шундый булачак.

Үзеңнең яраткан конкурсантыңа ярдәм ит, концертка килеп, аңа ышаныч бүләк ит, зур телевизион тамашаның бер өлеше бул.

Билетлар kzn.kassir.ru сайтында сатып алып була 
	---	
Барс-Медиа

	№ --- | 14.11.2022	


